გაზიანთეფის ტერაქტი (აგვისტო, 2016)

2016 წლის 20 აგვისტოს, თვითმკვლელმა ტერორისტმა მიზნობრივად თავი აიფეთქა ქურთულ ქორწილში, გაზიანთეფში, თურქეთი. თავდასმის დროს 54 ადამიანი დაიღუპა და 69-94 ადამიანი დაშავდა.

ტერაქტი
2016 წლის 20 აგვისტოს, თვითმკვლელმა ტერორისტმა მიზნობრივად თავი აიფეთქა ქორწილში, თურქეთის ქალაქ გაზიანთეფში, ადგილობრივი დროით 10:50 საათზე. ქორწილს 200-ზე მეტი ადამიანი ესწრებოდა. თავდასხმის მიზანი ქურთული ოჯახი იყო, რომელიც გაიქცა ქურთულ ქალაქ სიირთიდან, თურქეთ-PKK კონფლიქტის გამო, აფეთქება იმ დროს მოხდა, როდესაც ტრადიციული ხნის ცერემონია მიმდინარეობდა. საქმრო, აფეთქების შედეგად, მძიმედ დაიჭრა, მაგრამ პატარძალი არ დაშავებულა. საქმროს დაზიანებები იყო აღწერილი, როგორც სიცოცხლისათვის არასაშიში. ერთ-ერთი მოწმის თქმით, ორი საეჭვო პირი მივიდა ქორწილში, ხოლო აფეთქების შემდეგ დატოვეს თავდასხმის ადგილი. უსაფრთხოების ძალები უკვე ეძებენ იმ ორ ეჭვმიტანილს. პრო-ქურთულმა პოლიტიკურმა პარტიამ (HDP) განაცხადა, რომ თავდასხმა განხორციელდა მათი პარტიის წევრების წინააღმდეგ, რომლებიც ქორწილს ესწრებოდნენ. თავდასხმის სცენის კადრების გავრცელება მედიით აიკრძალა თურქეთის მარეგულირებელის RTUK-ის მიერ. თავდასხმა მას შემდეგ მოხდა, რაც თურქეთის პრემიერ-მინისტრმა ბინალი ილდირიმმა განაცხადა, რომ თურქეთს შეუძლია ითამაშოს აქტიური როლი სირიის სამოქალაქო ომში.

სულ თავდასხმის შედეგად 54 ადამიანი დაიღუპა, ხოლო 66 ადამიანი დაშავდა. დაღუპულთა უმეტესი წილი ბავშვია, მათი რიცხვი 29 გარდაცვლილია. დაღუპულთაგან ცამეტი ქალია. დაფიქსირდა 66 დაშავებული, რომლებიც საავადმყოფოში რჩებიან და 14 მდგომარეობა მძიმე, 22 აგვისტოს მონაცემებით.

დამნაშავეები
სგპ-ს საპარლამენტო თანამდებობის პირებმა თავდასხმაში ადრე დაადანაშაულეს ერაყისა და ლევანტის ისლამური სახელმწიფო (დაეში) და ქურთისტანის მშრომელთა პარტია (PKK), მიუხედავად იმისა, რომ ამ ჯგუფთაგან არც ერთმა ჯერ პასუხისმგებლობა თავზე არ აუღია. თურქეთის პრეზიდენტის რეჯეფ თაიფ ერდოღანის განაცხადაებით, თავდამსხმელი არის 12-14 წლის ბავშვი. მისი განცხადებით, თავდასხმა სავარაუდოდ დაეშმა ჩაიდინა.

თუმცა, მოგვიანებით პრემიერ-მინისტრმა ბინალი ილდირიმმა განაცხადა, რომ ისინი კვლავ ცდილობენ დაადგინონ, ვინ განახორციელა შეტევა და იყო თუ არა ტერორისტი ბავშვი ან ზრდასრული. 22 აგვისტოსთვის, ვინაობის დასადგენად ჯერ მიმდინარეობს ჩამდენის დნმ-ის ტესტი.

რეაქციები
 — პრეზიდენტმა გიორგი მარგველაშვილმა თავის ფეისბუკ გვერდზე გაავრცელა განცხადება, სადაც იგი წერს: „მწუხარებას გამოვთქვამ თურქეთში, ქალაქ გაზიანთეფში მომხდარი ტერაქტის გამო, რომელმაც რამდენიმე ათეული უდანაშაულო ადამიანის სიცოცხლე შეიწირა. საქართველო მკაცრად გმობს ტერორიზმს. ქართველი ხალხი თანაუგრძნობს და დგას მეგობარი თურქი ერის გვერდით. ვუსამძიმრებ დაღუპულთა ოჯახებსა და ახლობლებს.“ ასევე წერილობით მიუსამძიმრა პრემიერმა გიორგი კვირიკაშვილმაც, სადაც წერია: "დიდ მწუხარებას გამოვთქვამ თურქეთში, ქალაქ გაზიანთეფში მომხდარი ტერაქტის გამო. ამ წარმოუდგენელ სისასტიკეს რამდენიმე ათეული ადამიანის სიცოცხლე ემსხვერპლა. საქართველოს მთავრობისა და ქართველი ხალხის სახელით თანაგრძნობას ვუცხადებ დაღუპულთა ოჯახებს, თურქეთის მთავრობას, თურქ ხალხს."
 — აზერბაიჯანის პრეზიდენტმა ილჰამ ალიევმა სამძიმრის წერილი გაუგზავნა თურქეთის პრეზიდენტს.
 — საუდის არაბეთის საგარეო საქმეთა სამინისტრომ მკაცრად დაგმო თავდასხმა და მხარი დაუჭირა თურქეთს ტერორიზმის წინააღმდეგ ბრძოლაში.
 — პაკისტანის საგარეო საქმეთა სამინისტრომ მკაცრად დაგმო თავდასხმა.
 — ამერიკის საელჩომ ანკარაში დაგმო თავდასხმა.

სქოლიო

კატეგორია:2016 წლის ტერორისტული აქტები